Batutu sezona ir vasara. Parasti tas tiek uzlikts un atstāts ārā visu sezonu, līdz pienāk rudens un ir pārāk auksti, lai kādam gribētos pavadīt laiku lēkājot. Kaut arī batuti tiek ražoti no izturīgiem materiāliem un paredzēti lietošanai ārā, tie tomēr cieš no saules gaismas un nokrišņiem. Tādēļ, iegādājoties batutu, uzreiz ir jādomā par to, kur tas tiks glabāts. Ideālā variantā tam vajadzētu atrasties zem jumta un prom no saules stariem arī tad, ja batuts netiek izmantots īsākos laika posmos, piemēram, darba nedēļas laikā tas varētu atrasties zem jumta, brīvdienās – uz zālāja un pieejams izklaidēm. Citādi – izjauktā veidā batuts pārāk daudz vietas neaizņem un labi jutīsies garāžā vai šķūnītī, prom no saules stariem un mitruma.